wickkiey/tamil-wikipedia-chunked huggingface dataset:
# கோபிச்செட்டிப்பாளையம், தருமபுரி மாவட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 132 குடும்பங்களும் 406 மக்களும் வசிக்கின்றனர். இதில் 202 ஆண்களும் 204 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கலட் கானரசு

**கலட் கானரசு** என்பது 1512 முதல் 1955 ஆண்டு வரை நீடித்திருந்த ஒரு பலூச் கானரசு ஆகும். இது தற்போதைய பலுசிஸ்தான் மாகாணத்தை மையமாகக்கொண்டு அமைந்திருந்தது. அதற்கு முன்னர் இம்மக்கள் முகலாயப் பேரரசர் அக்பரின் குடிமக்களாக இருந்தனர். அகமத்சாய் கான் 1839 ஆம் ஆண்டு வரை இந்த அரசை சுதந்திரமாக ஆண்டு வந்தார். பிறகு பிரித்தானிய இந்தியாவுடன் ஏற்பட்ட கூட்டணிப்படி இந்த அரசானது சுயாட்சி கொண்ட அரசாக மாறியது. 1876 ஆம் ஆண்டு கலட் கான் பலூச் சர்தார்களுக்கு இடையில் கையொப்பமிடப்பட்ட மசுதுங் ஒப்பந்தத்தின்படி கலட் அரசானது பலுசிஸ்தான் அமைப்பின் ஒரு பகுதியானது. . இந்த இராச்சிய மன்னர்களுக்கு பிரித்தானிய இந்தியா அரசு, 19 துப்பாக்கிக் குண்டுகள் முழுங்கி மரியாதை செய்தனர். 12 ஆகஸ்ட் 1947 முதல் 27 மார்ச் 1948 வரை குறுகிய காலத்திற்கு இது சுதந்திரமான அரசாக இருந்தது. பலூச் மக்களின் அரசியல் மையமான இக்கானரசு காலனியாதிக்க காலத்தில் நீடிக்க இயலாமல் போனது. பலூச் மொழியும் இக்காலத்தில் நெறிமுறைப்படுத்தப்படவில்லை.
# மகரிசி வால்மீகி சமசுகிருத பல்கலைக்கழகம்

**மகரிசி வால்மீகி சமசுகிருத பல்கலைக்கழகம்** (*Maharishi Valmiki Sanskrit University*) என்பது 2018ஆம் ஆண்டில் அரியானா அரசாங்கத்தால் இந்தியாவின் கைத்தல் மாவட்டத்தில் உள்ள முந்திரி கிராமத்தில் நிறுவப்பட்ட பல்கலைக்கழகம் ஆகும். இது கைத்தலிலிருந்து 12 கி. மீ. தொலைவில் கிழக்குப் பகுதியில் உள்ளது. தலைநகர் சண்டிகரிலிருந்து111 கி. மீ. தொலைவிலும், ஹிசாரில் இருந்து 145 கி. மீ. தொலைவிலும் தேசிய தலைநகர் வலயத்திலிருந்து (புது தில்லி) 164 கி. மீ. தொலைவிலும் உள்ளது.
# மகரிசி வால்மீகி சமசுகிருத பல்கலைக்கழகம்

## வரலாறு

2018 மார்ச் மாதத்தில் இந்தப் பல்கலைக்கழகத்தை நிறுவுவதற்கான சட்டம் அரியானா சட்டமன்றத்தில்<nowiki/>நிறைவேற்றப்பட்டது. இது அரியானா சட்டம் எண். 20 ஓஎப் 2018 மூலம் நிறுவப்பட்டது. இது இராமாயணத்தினை (கிமு 500 முதல் கிமு 100 வரை), இயற்றிய இராமரின் சமகாலத்தவர் எனப் போற்றப்பட்ட இந்து முனிவர், புகழ்பெற்ற சமசுகிருத இலக்கிய ஆசிரியர் வால்மீகி
# மகரிசி வால்மீகி சமசுகிருத பல்கலைக்கழகம்

## பல்கலைக்கழகம்

### நோக்கங்கள்

சமசுகிருதம், சமசுகிருதப் புத்துயிர்ப்பு, வேதம், இந்திய மொழிகள், இந்தியாவின் பண்பாடு மற்றும் இந்திய மெய்யியல் ஆகியவற்றில் ஆராய்ச்சிக்காகக் கற்பித்தல் மற்றும் இணைவுப் பல்கலைக்கழகமாக இப்பல்கலைக்கழகம் நிறுவப்பட்டுள்ளது.  
ஆகஸ்ட் 2018-ல் மீண்டும் பொறுப்பேற்ற பல்கலைக்கழகத்தின் முதல் துணைவேந்தரான முனைவர் சிரேயான்ஷ் திவேதி, அரியானாவில் உள்ள அனைத்து 70 குருகுலங்களும் சமசுகிருத படிப்புகளைக் கற்பிப்பதற்காகப் பல்கலைக்கழகத்தால் அங்கீகரிக்கப்படும் என்று கூறினார்.
# மகரிசி வால்மீகி சமசுகிருத பல்கலைக்கழகம்

## பல்கலைக்கழகம்

### வளாகம்

பல்கலைக்கழகம் தற்போது கைத்தலில் உள்ள பி. ஆர். அம்பேத்கர் அரசு கல்லூரியில் உள்ள தற்காலிக வளாகத்திலிருந்து செயல்படுகிறது. இப்பல்கலைக்கழகத்திற்கான கட்டடங்கள் அதன் வளாகம் முந்திரி கிராமத்தில் கட்டப்பட்டு வருகிறது.
# மகரிசி வால்மீகி சமசுகிருத பல்கலைக்கழகம்

## பல்கலைக்கழகம்

### மாணவர் சேர்க்கை

2019-20 கல்வியாண்டு முதல் மாணவர் சேர்க்கைத் தொடங்கியது.
# பாக்கித்தானில் வாழ்க்கைத் தரம்

**பாக்கித்தானில் வாழ்க்கைத் தரம்** (*Standard of living in Pakistan*) சமூகத்தின் வெவ்வேறு வகுப்புகளுக்கு இடையில் வேறுபடுகிறது மற்றும் மாறுபடுகிறது. பாக்கித்தான் பெருமளவில் ஒரு வளரும் நாடாகக் கருதப்படுகிறது. மனித வளர்ச்சிக் குறியீட்டின் படி பாக்கித்தான் மொத்தமுள்ள 170 நாடுகளில் 147 ஆவது இடத்தில் உள்ளது. இந்த இடமதிப்பு குறைந்த தரம் கொண்ட மனித வளர்ச்சியின் மேல் பக்கமாகும்.  
70 மில்லியனுக்கும் அதிகமான நடுத்தர மக்கள் வர்க்கத்தை கொண்டிருந்தாலும், நாட்டின் மக்கள்தொகையில் பெரும் பகுதியினர் ஏழைகளாகவே உள்ளனர். வறுமை, வேலையின்மை மற்றும் மக்கள்தொகை ஏற்றம் ஆகியவை பாக்கித்தானின் தற்போதைய சமூக பிரச்சனைகளுக்கு பங்களிக்கின்றன. 2008 ஆம் ஆண்டு நிலவரப்படி, மொத்த மக்கள்தொகையில் 17% மக்களுக்கும் அதிகமானோர் வறுமைக் கோட்டிற்குக் கீழே வாழ்கின்றனர். வேலையின்மை விகிதம், 2010 ஆம் ஆண்டு நிலவரப்படி 15% ஆக இருந்தது. மோசமான நிர்வாகம், அரசியல் பாதுகாப்பின்மை மற்றும் மத துன்புறுத்தல் ஆகியவை சராசரி பாக்கித்தானிய குடும்பம் எதிர்கொள்ளும் பிரச்சினைகளை மேலும் கூட்டியுள்ளன.
# குளிர்கடல் வெள்ளைச் சூரை

**அல்பக்கோர்** அல்லது **குளிர்கடல் வெள்ளைச் சூரை** (*Albacore*) என்று அழைக்கப்படும், இது பேர்சிஃபார்மீசு வரிசையைச் சேர்ந்த ஒரு வகை சூரை ஆகும். இது உலகம் முழுவதும் மிதவெப்ப மற்றும் வெப்பமண்டல கடல்களில் சூரிய ஒளி மண்டலம் மற்றும் அதற்கு கீழே உள்ள மீசோபெலஜிக் மண்டலத்திலும் காணப்படுகிறது. இவை அத்திலாந்திக், பசிபிக் மற்றும் இந்தியப் பெருங்கடல்களிலும், மத்தியதரைக் கடலிலும் உலகளவில் அறியப்பட்ட ஆறு தனித்துவமான பிரிவுகளாக உள்ளன. குளிர்கடல் வெள்ளைச் சூரை மீனானது கூம்பு வடிவ மூக்கு, பெரிய கண்கள் மற்றும் குறிப்பிடத்தக்க நீளமான மார்புத் துடுப்புகளுடன் ஒரு நீளமான, இருமுனையுங்கூம்பிய உடலைக் கொண்டுள்ளது. இதன் உடல் கருநீல முதுகும், வெள்ளி நிற பக்கங்களும் கொண்டது. இவை நீளம் வரை அடையும்.  
குளிர்கடல் வெள்ளைச் சூரை சூரை மீன்கள், ஓடுடைய கணுக்காலிகள், தலைக்காலிகள் உட்பட பலவற்றை வேட்டையாடி உணவாக உண்ணும். பெரும்பாலான சூரைகளில் இவை தனித்துவமானவை. இவற்றின் முதன்மை உணவு ஆதாரம் தலைக்காலிகள் ஆகும். இவற்றின் உணவில் மீன்களானது மிகச் சிறிய இடத்தையை கொண்டுள்ளன. இவற்றின் இனப்பெருக்கம் பொதுவாக நவம்பர் முதல் பிப்ரவரி வரை முட்டையிடுதல் மூலம் நிகழ்கிறது. வயது வந்த ஒரு பெண் மீனானது முட்டையிடும் ஒரு பருவத்தில் இரண்டு மில்லியன் முட்டைகளை இட முடியும். மீன் குஞ்சுகள் பொதுவாக அவை முட்டையிடப்பட்ட இடத்திற்கு அருகில் ஓராண்டு இருக்கும். குளிர்கடல் வெள்ளைச் சூரை அவற்றின் வாழ்க்கைச் சுழற்சியின் அடிப்படையில் கூட்டங்களாக சேர்கின்றன. ஆனால் வரிச்சுரை, மஞ்சள் தூவி சூரை, மற்றும் நீலத்தூவி சூரை போன்ற மற்ற இன சூரைகளின் கூட்டங்களுடன் இணைக்கிறது. வளர்ந்தபிறகு, கூட்டமாக இடம்பெயர்கின்றன.  
குளிர்கடல் வெள்ளைச் சூரை பொருளாதார ரீதியாக மிக முக்கியமான மீன் மற்றும் வணிக மற்றும் பொழுதுபோக்கு மீன்வளத்தின் குறிப்பிடத்தக்கதாக உள்ளது. குளிர்கடல் வெள்ளைச் சூரை வெள்ளை நிற இறைச்சி கொண்டது என்பதால் வெள்ளைச் சூரை எனவும் அழைக்கப்படுகிறது. இது முதலில் ஐக்கிய அமெரிக்க சூரை பதப்படுத்தும் தொழிலுக்கு அடிப்படையானதாக இருந்தது. ஆனால் இன்று முக்கியத்துவம் குறைந்தக உள்ளது. இது பல்வேறு பசிபிக் நாடுகளின் மொத்த உள்நாட்டு உற்பத்தியில் குறிப்பிடத்தக்க சதவீதத்தை கொண்டுள்ளது. அதிகப்படியான மீன்பிடித்தலினால் ஏற்பட்ட அச்சுறுத்தல் காரணமாக இது பன்னாட்டு இயற்கைப் பாதுகாப்புச் சங்கத்தால் அச்சுறு நிலையை அண்மித்த இனமாக பட்டியலிடப்பட்டது. ஆனால் இப்போது மீண்டும் தீவாய்ப்பு கவலை குறைந்த நிலைக்கு மாற்றப்பட்டுள்ளது.
# பாக்கித்தானில் கைபேசி தொழிற்துறை

**பாக்கித்தானில் கைபேசி தொழிற்துறை** (*Mobile phone industry in Pakistan*) வளர்ந்து வரும் ஒரு தொழிற்துறையாகும். பாக்கித்தான் தொலைத்தொடர்பு ஆணையத்தின் புள்ளிவிவரங்களின்படி 2019 ஆம் ஆண்டு மார்ச் மாத அறிக்கையின்படி பாக்கித்தானில் 152 மில்லியன் கைபேசி சந்தாதாரர்கள் இருந்தனர்.
# பாக்கித்தானில் கைபேசி தொழிற்துறை

## கைபேசி சேவைத் துறைகளின் வளர்ச்சி

2007 ஆம் ஆண்டிற்கான பாக்கித்தான் தொலைத்தொடர்பு ஆணையத்தின் புள்ளிவிவரங்களை ஒப்பிடுகையில் 2010 ஆம் ஆண்டு டிசம்பர் மாதத்திற்குள் 48.5 மில்லியன் சந்தாதாரர்கள் எண்ணிக்கையானது 102 மில்லியனாக உயர்ந்தது. இது பாக்கித்தான் மக்கள் தொகையில் 60% எண்ணிக்கைக்கும் அதிகமாகும்.  
2007 ஆம் ஆண்டு பாக்கித்தானில் இரண்டு பெரிய கைபேசி சேவை நிறுவனங்கள் இருந்தன.  
2010 ஆம் ஆண்டு கைபேசி சேவை நிறுவனங்களின் எண்ணிக்கை 5 ஆக உயர்ந்திருந்தது.
# ஆசாத் காசுமீரின் பொருளாதாரம்

**ஆசாத் காசுமீரின் பொருளாதாரம்** (Economy of Azad Kashmir) பெரும்பாலும் வளர்ச்சியடைந்து வருகிறது. பாக்கித்தான் நிர்வாக காசுமீரின் தனிநபர் வருமானம் மற்றும் மாகாண மொத்த உள்நாட்டு உற்பத்தி மதிப்பீடு ஆகியவை நாட்டின் பிற பகுதிகளின் வளர்ச்சியுடன் ஒப்பிடும் போது ஒப்பீட்டளவில் குறைவாகவே மதிப்பிடப்படுகிறது. ஆசாத் காசுமீரின் கல்வியறிவு விகிதம் தேசிய சராசரியை விட கணிசமாக அதிகமாக இருப்பினும் இந்த நிலை உள்ளது. ஆசாத் காசுமீரின் பொருளாதாரம் விவசாயத்தை பெரிதும் சார்ந்துள்ளது. ஆனால் பெருமளவிலான காசுமீரி புலம்பெயர் உறுப்பினர்களால் ஒவ்வொரு ஆண்டும் அனுப்பப்படும் பணப்பரிமாற்றத்தையும் ஆசாத் காசுமீர் நம்பியுள்ளது. ஐக்கிய இராச்சியத்தில் உள்ள காசுமீரிகள், தங்கள் பணத்தை அனுப்புவதன் மூலம் ஆசாத் காசுமீரின் வளர்ச்சிக்கு பெரும் பங்களிப்பை வழங்கியுள்ளனர். தென் மாவட்டங்களில், பாக்கித்தான் ஆயுதப் படையில் ஏராளமானோர் பணியமர்த்தப்பட்டுள்ளனர். மற்ற உள்ளூர்வாசிகள் ஐரோப்பா அல்லது மத்திய கிழக்கில் உள்ள நாடுகளுக்குப் பயணம் செய்கிறார்கள். அங்கு அவர்கள் தொழிலாளர் சார்ந்த வேலைகளில் ஈடுபட்டு வேலை செய்கிறார்கள். வளர்ச்சியடையாமல் இருந்தாலும் உள்ளூர் சுற்றுலாத் துறைக்கு வளர்ச்சியடையும் வாய்ப்பு உள்ளது. அதேசமயம் 2013 ஆம் ஆண்டு செப்டம்பர் மாதத்தில் ஆசாத் காசுமீரின் மொத்த உள்நாட்டு உற்பத்தி $3.2 பில்லியனாக மதிப்பிடப்பட்டது.
# பாக்கித்தானில் அரிசி உற்பத்தி

ஒரு விவசாயத் தோட்டம்.]]  
**பாக்கித்தானில் அரிசி உற்பத்தி** (*Rice production in Pakistan*) அதிக அளவில் மேற்கொள்ளப்பட்டு உற்பத்தியில் உலகின் 10ஆவது பெரிய நாடாக பாக்கித்தான் உள்ளது. உலகின் மொத்த அரிசி வர்த்தகத்தில் பாக்கித்தானின் ஏற்றுமதி 8% அளவிற்கும் அதிகமாக உள்ளது. பாக்கித்தானின் விவசாயப் பொருளாதாரத்தில் அரிசி ஒரு முக்கியமான பயிராகும். மேலும் இது ஒரு முக்கியமான சம்பா பருவப் பயிராகவும் விளைவிக்கப்படுகிறது.  
2019 ஆம் ஆண்டில் பாக்கித்தான் 7.5 மில்லியன் டன் அரிசியை உற்பத்தி செய்து, பெரிய அரிசி உற்பத்தி செய்யும் நாடுகளின் பட்டியலில் 10 ஆவது இடத்தைப் பிடித்தது. 2016/17 ஆம் ஆண்டில் பாக்கித்தான் 6.7 மில்லியன் டன் அரிசியை உற்பத்தி செய்தது. அதில் சுமார் 4 மில்லியன் டன் அரிசியை ஏற்றுமதி செய்தது. முக்கியமாக அண்டை நாடுகளான மத்திய கிழக்கு மற்றும் ஆப்பிரிக்கா போன்ற நாடுகள் இந்த அரிசியைப் பெற்றன. சிந்து, பஞ்சாப் மற்றும் பலுசிசுத்தான் பகுதியின் வளமான நிலங்களில் அரிசி விளைகிறது. அங்கு மில்லியன் கணக்கான விவசாயிகள் தங்கள் முக்கிய வேலைவாய்ப்பாக நெல் சாகுபடியை நம்பியுள்ளனர்.பாக்கித்தானில் உற்பத்தி செய்யப்படும் மிகவும் பிரபலமான அரிசி வகைகளில் பாசுமதி அரிசியும் அடங்கும். அதன் சுவை மற்றும் தரம் புகழ்பெற்றதாகும். பாக்கித்தான் இந்த வகை அரிசியின் முக்கிய உற்பத்தியாளராக உள்ளது
# பாக்கித்தான் உச்ச நீதிமன்ற கட்டடம்

**பாக்கித்தான் உச்ச நீதிமன்ற கட்டடம்** (*Supreme Court of Pakistan Building*) பாக்கித்தான் நாட்டு நீதித்துறையின் முக்கிய கட்டடமாகும். பாக்கித்தான் நாட்டின் இசுலாமாபாத்து நகரத்தின் 44000 அரசியலமைப்பு அவென்யூ என்ற முகவரியில் அமைந்துள்ளது. 1993 ஆம் ஆண்டு இக்கட்டடம் கட்டி முடிக்கப்பட்டது. தெற்கில் பிரதமர் அலுவலகம் மற்றும் வடக்கே சனாதிபதி மாளிகை மற்றும் நாடாளுமன்ற மாளிகை ஆகியவற்றால் சூழப்பட்டுள்ளது.  
பிரபலமான சப்பானிய கட்டட வடிவமைப்பாளர் கென்சோ தாங்கே வின் ஆலோசனையுடன் கட்டடம் வடிவமைக்கப்பட்டுள்ளது. தலைநகர மேம்பாட்டு ஆணையமும் சிமன்சு பொறியியல் நிறுவனமும் கட்டுமானப் பணிகளை மேற்கொண்டன. முக்கியமான அரசாங்க கட்டிடங்களின் கட்டிடக்கலையில் நவீனத்துவத்தை இணைப்பதற்கான பாக்கித்தான் அரசாங்கத்தின் முயற்சியின் ஒரு பகுதியாக இந்த கட்டிடம் இருந்தது. இதற்காக பல உலகப் புகழ்பெற்ற கட்டிடக் கலைஞர்கள் அழைக்கப்பட்டனர். தாங்கே, முதலில் அழைப்பை நிராகரித்த பிறகு, இறுதியில் பங்கேற்க ஒப்புக்கொண்டார்.
# மஞ்சள்தூவி சூரை

**மஞ்சள்தூவி சூரை** (*Tunnus albacares*) என்பது உலகெங்கிலும் வெப்பமண்டல மற்றும் மிதவெப்ப மண்டல கடல்களின் காணப்படும் ஒரு வகை சூரை ஆகும்.  
மஞ்சள்தூவி சூரையானது ஹவாய் மொழியில் பெரும்பாலும் **அஹி** என்ற பெயரில் விற்பனை செய்யப்படுகிறது இந்த பெயரானது இதனுடன் நெருங்கிய தொடர்புடைய பெருங்கண் சூரைக்கும் அங்கு பயன்படுத்தப்படுகிறது. *அல்பாகேர்ஸ்* ("வெள்ளை இறைச்சி") என்று அழைக்கப்படும் இனமான குளிர்கடல் வெள்ளைச் சூரை ஒரு வித்தியாசமான இனமாகும், அதே சமயம் மஞ்சள்தூவி சூரையானது அதிகாரப்பூர்வமாக பிரெஞ்சு மொழியில் *அல்பாகோரா* என்று குறிப்பிடப்படுகிறது மேலும் போர்த்துகீசிய மீனவர்களால் ''அல்பாகோரா என்று குறிப்பிடப்படுகிறது.
# மஞ்சள்தூவி சூரை

## விளக்கம்

மஞ்சள்தூவி சூரையானது 180 கிலோ (400 எல்பி) எடையை எட்டும் பெரிய சூரை இனங்களில் ஒன்றாகும். ஆனால் அட்லாண்டிக் மற்றும் பசிபிக் நீலத் தூவி சூரைகளைக் காட்டிலும் இது கணிசமாக சிறியது, அவை 450 கிலோ (990 எல்பி) க்கு மேல் எட்டக்கூடியவை மற்றும் மற்றும் பிக்ஐ சூரை மற்றும் தெற்கு நீலத்தூவி சூரையைவிட சற்று சிறியது.  
இதன் இரண்டாவது முதுகுத் துடுப்பு, குதத் துடுப்பு போன்றவை அரிவாள் போன்ற நீளமான தூவியைக் கொண்டிருக்கும். மேலும் அவை பிரகாசமான மஞ்சள் நிறத்தில் இருப்பதால், இந்த மீனுக்கு மஞ்சள்தூவி சூரை என்ற பொதுப் பெயர் உண்டானது. இதன் மார்புத் துடுப்புகள் இதனுடன் தொடர்புடைய நீலத்தூவி சூரைகளை விட நீளமானவை, ஆனால் அல்பாகோரின் துடுப்புகள் அளவுக்கு நீளமாக இல்லை. இதன் உடல் மிகவும் இருண்ட உலோகம் சார்ந்த நீலம் நிறமானது. இதன் வயிற்றுப் பகுதி வெள்ளி நிறத்தில் இருக்கும் இதன் உடலில் சுமார் 20 செங்குத்து கோடுகள் உள்ளன.  
இலக்கியத்தில் காணப்படும் அளவுகளாக 2.4 மீ (94 அங்குலம்) நீளமும், 200 கிலோ (440 எல்பி) எடை வரை உள்ளன. மெக்சிகோவின் பசிபிக் கடலில் சான் பெனடிக்டோ தீவு அருகே 1977 இல் பிடிபட்ட இந்த இனத்தைச் சேர்ந்த ஒரு மீனானது பன்னாட்டு விளையாட்டு மீன் சங்கத்தின் (IGFA) பதிவின்படி 176 கிலோ (388 எல்பி) ஆகும். 2010 ஆம் ஆண்டில் மெக்சிகோவின் பாகா தீபகற்பத்தின் முனையில் 184-கிலோ மஞ்சள் தூவி சூரை பிடிபட்டது. சுற்றளவுடன் நீளமானது. அது பன்னாட்டு விளையாட்டு மீன் சங்கத்தின் பரிசீலனையில் உள்ளது. 2012 இல், பாகா கலிபோர்னியாவில் ஒரு மீனவர் 193 கிலோ மஞ்சள்தூவி சூரையைப் பிடித்தார். அது பன்னாட்டு விளையாட்டு மீன் சங்கத்தால் உறுதிப்படுத்தப்பட்டால், மீனவர் $1 மில்லியன் பரிசாகப் பெறுவார்.
# கர்நாடகாவில் மதம்

**கர்நாடகாவில் மதம்** (*Religion in Karnataka*) நவீன இந்திய மதங்களையும் தத்துவங்களையும் வடிவமைப்பதில் கர்நாடகா மிக முக்கியப் பங்கு வகிக்கிறது.
# கர்நாடகாவில் மதம்

## இந்து மதம்

வேதாந்த இந்து மதத்தின் மூன்று முக்கியமான பள்ளிகளான அத்வைதம், விசிட்டாத்துவைதம், துவைதம் ஆகியவை கர்நாடகாவில் மலர்ந்தன. துவைத மத்துவர் கர்நாடகாவில் பிறந்தவர். அத்வைத ஆதி சங்கரர் தனது நான்கு மடங்களில் முதல் மடத்தை நிறுவ கர்நாடகாவில் உள்ள சிருங்கேரியைத் தேர்ந்தெடுத்தார். ஸ்ரீவைஷ்ணவ சம்பிரதாயத்தில் துறவியாகக் கருதப்படும் விசிட்டாத்வைத இராமானுசர், தமிழ்நாட்டின் சைவ சோழ வம்சத்தின் துன்புறுத்தலுக்குத் தப்பி ஓடி, 1098-1122 வரை கர்நாடகாவில் கழித்தார். இவர் முதலில் தொண்டனூரில் வசித்து வந்தார். பின்னர் மேல்கோட்டைக்குச் சென்றார். அங்கு செல்வநாராயணர் சுவாமி கோயிலும் நன்கு ஒழுங்கமைக்கப்பட்ட மடமும் கட்டப்பட்டது. இவர் போசள விட்டுணுவர்தனனால் ஆதரிக்கப்பட்டார். உடுப்பி, சிருங்கேரி, கோகர்ணம், மேல்கோட்டை ஆகியவை சமசுகிருதம், வேதம் ஆகியவற்றின் கற்றலுக்காக நன்கு அறியப்பட்ட இடங்களாகும்.
வளர்த்த பசவர்]]
12 ஆம் நூற்றாண்டில், சமூகச் சீர்திருத்தங்கள் வடக்கு கர்நாடகாவில் நிலவும் சமூக மற்றும் சாதி அமைப்பின் கடினத்தன்மைக்கு எதிராக எழுந்தன. இயக்கத்தின் முன்னணி பிரமுகர்களான பசவர், அக்கா மகாதேவி அல்லம பிரபு ஆகியோர் வீர சைவத்தை விளக்கிய அனுபவ மண்டபத்தை நிறுவினர். கர்நாடகாவில் 17% மக்கள் வீர சைவப் பிரிவைச் சேர்ந்தவர்கள்.
# கர்நாடகாவில் மதம்

## சமணம்

, பொ.ச.981]]
சைன மதம் அதன் மிக முக்கியமான மையமாக கர்நாஇராஷ்டிரகூட வம்சம் மற்றும் மேலை கங்கர்கள்]] காலத்தில் குறைந்தபட்சம் 30% மக்கள் சைனர்களாக இருந்திருக்கலாம்.(Altekar in Kamath 2001, p92)</ref> முதலாம் தீர்த்தங்கரரான ரிசபநாதர் தனது இறுதி நாட்களை கர்நாடகாவில் கழித்ததாகக் கூறப்படுகிறது. சமண தத்துவம், இலக்கியம் ஆகிய இரண்டும் கர்நாடகாவின் மத மற்றும் கலாச்சார நிலப்பரப்புக்கு பெரும் பங்களிப்பை அளித்துள்ளன. இலக்கியம் மற்றும் தத்துவத்தின் மீது சைன தாக்கம் குறிப்பாகத் தெரிகிறது. சரவணபெலகுளா, மூதபித்ரி, கர்கலா ஆகியவை சைன வரலாறு மற்றும் நினைவுச்சின்னங்களுக்கு பெயர் பெற்றவை.
# கர்நாடகாவில் மதம்

## பௌத்தம்

முதலாம் நூற்றாண்டில் கர்நாடகாவின் குல்பர்கா, பனவாசி போன்ற இடங்களில் பௌத்தம் ஒரு காலத்தில் பிரபலமாக இருந்தது. 1986 ஆம் ஆண்டு குல்பர்கா மாவட்டத்தில் உள்ள சன்னதியில் ஆணைகளும், பல மௌரிய நினைவுச்சின்னங்களும் கண்டுபிடிக்கப்பட்டது. கிருஷ்ணா ஆற்றுப் படுகை ஒரு காலத்தில் மகாயான மற்றும் தேரவாத பௌத்த மதங்களின் தாயகமாக இருந்தது என்பதை நிரூபித்துள்ளது. சமீப காலங்களில், பௌத்தம் இங்கு செழித்து வளர்கிறது. மேலும், சோக்சென் மடாலயம், தோன்தெலிங் திபெத்திய அகதிகள் முகாம்களை வீடாக கொண்டுள்ளது.
# கர்நாடகாவில் மதம்

## கலாச்சாரம்

இன்றைய இந்திய மதத்தையும், தத்துவத்தையும் வடிவமைப்பதில் கர்நாடகம் மிக முக்கியப் பங்கு வகித்தது. உடுப்பி, சிருங்கேரி, கோகர்ணம், மேல்கோட்டை ஆகியவை சமசுகிருதம், வேதங்கள் ஆகியவற்றை கற்பித்தலில் நன்கு அறியப்பட்ட இடங்களாக இருந்துள்ளது. சரவணபெலகுளா, மூதபித்ரி, கர்கலா ஆகியவை சைன வரலாற்றுக்கும், நினைவுச்சின்னங்களுக்கும் பெயர் பெற்றவை.  
துவைதத் தத்துவத்தின் ஆதரவாளரும் துறவியுமான மத்துவர் (கி.பி. 1238-1317) இங்கு பிறந்தார். மேலும், அத்வைதத்தின் ஆதரவாளரான ஆதி சங்கரர் சிருங்கேரியில் ஞானம் கண்டார். சிருங்கேரி அவரால் இந்தியாவில் நிறுவப்பட்ட நான்கு மடங்களில் முதன்மையானது. இராமானுசர் தமிழ்நாட்டை விட்டு வெளியேறி போசள வம்சத்தின் ஆட்சியின் போது கர்நாடகாவிற்கு வந்து தனது தத்துவத்தை மேல்கோட்ட்டையில் இருந்து பிரசங்கித்தார். கி.பி 12 ஆம் நூற்றாண்டில், வீரசைவ மதம் வட கர்நாடகத்திலிருந்து தக்காணம் முழுவதும் பரவியது. பசவர், அக்கா மகாதேவி போன்ற அதன் நிறுவனர்கள் பலர் இப்பகுதியில் இருந்து வந்தவர்கள். இங்குதான் சைன மதம் அன்பான வரவேற்பைப் பெற்றது. மேலும், இடைக்காலத்தில் புகழ்பெற்ற வளர்ச்சியை அனுபவித்தது. இங்குதான் தற்போதைய சோக்சென் மடாலயமும் தோண்டெலிங் திபெத்திய அகதிகள் முகாம்களும் அமைக்கப்பட்டுள்ளன. மேலும் திபெத்தியர்கள் கன்னடிக கலாச்சாரத்தில் நன்கு உள்வாங்கப்பட்டுள்ளனர்.
# கர்நாடகாவில் மதம்

## கலாச்சாரம்

### கோவில்கள்

கர்நாடகாவிலிருந்து ஆட்சிக்கு வந்த பேரரசுகளும் சாம்ராஜ்யங்களும் வளமான கட்டிடக் கலைஞர்களாகத் திகழ்ந்தனர். பாதமி சாளுக்கியர்கள் வேசரா கட்டிடக்கலைக்கு வித்திட்டனர். மேலும், நாகரா மற்றும் திராவிடக் கட்டிடக்கலை கருத்துகளை அடிக்கடி கலந்து பல எண்ணற்ற பாணிகளை பரிசோதித்தனர். இந்த காலகட்டம் இந்து பாறைக் கட்டிடக்கலையின் தொடக்கமாகும். தனித்தனியாகவும்பட்டடக்கல், ஐஹோல் பாதமியில் காணப்படும் குடைவரைக் கோயில்களிலுள்ள பழமொழிகளிலும், பல எடுத்துக்காட்டுகள் உள்ளன - ( பாதாமி குடைவரைக் கோவில்கள் ). அவர்களின் வழித்தோன்றல்களான இராஷ்டிரகூடர்கள் திராவிடக் கட்டிடக் கலைக் கருத்துகளை மேலும் ஆதரிக்கும் முக்கியக் கோவில்களை உருவாக்கினார். கர்நாடகாவில் உள்ள அவர்களின் பெரும்பாலான கோயில்கள் வட கர்நாடக மாவட்டங்களில் சிதறிக்கிடக்கின்றன. தலக்காட்டின் கங்க வம்சத்தினர் சரவணபெலகுளாவிலுள்ள கோமதேசுவரரின் ஒற்றைக்கல் சிலை உட்பட பல சமண நினைவுச்சின்னங்களை கட்டியுள்ளனர். மேலைச் சாளுக்கியர்கள் தங்களுக்கென ஒரு தனி பாணியைப் பயன்படுத்தினர். இது சாளுக்கிய - இராஷ்டிரகூடர், போசளர் பாணிகளுக்கு இடையே ஒரு பாலத்தை குறிக்கிறது. கதக் மாவட்டத்தின் மத்திய மாவட்டங்களில் ( இலக்குண்டி, தம்பால், சூதி, இலட்சுமேசுவரம், கதக் - பெட்டகேரி ), கொப்பள் மாவட்டம், ( இட்டகி மகாதேவர் கோயில், குக்கனூர் ), ஆவேரி மாவட்டம் ( கலகநாதர் கோயில், சௌதையதானபுரம், ஆவேரி, ஹரிகள்ளி, ஹங்கல் ) , தார்வாட் மாவட்டம் ( அன்னிகேரி, குந்தோல், தாம்பூர், சந்திரமௌலீசுவரர் கோவில், உனக்கல் ஹூப்ளி) போன்ற இடங்களில் அவர்களின் பாணியின் சிறந்த கோயில்கள் உள்ளன. போசளர்களின் ஆட்சியின் போதுதான் கோயில் கட்டிடக்கலை அதன் சகாப்தத்தை எட்டியது. மேலும், அதன் பல தனித்துவமான அம்சங்களின் காரணமாக (ஹென்றி பெர்குசன், பெர்சி பிரவுன்) என அழைக்கப்படும் ஒரு சுயாதீன பாணியாக அங்கீகாரம் பெற்றது. பின்னர் விஜயநகரப் பேரரசு இந்த பல்வேறு பாணிகளை ஒருங்கிணைத்து, விஜயநகர பாணி என்று ஒரு தனித்துவமான கலவையை உருவாக்கியது. இதற்கு சிறந்த எடுத்துக்காட்டுகளாக அம்பியில் உள்ள நினைவுச்சின்னங்களின் பரந்த திறந்தவெளி அரங்கில் உள்ளன.
# கர்நாடகாவில் மதம்

## இசுலாமும் கிறிஸ்தவமும்

10ஆம் நூற்றாண்டின் முற்பகுதியில் இந்தியாவின் மேற்குக் கடற்கரையில் ஆரம்பகால இருப்பைக் கொண்டிருந்த இசுலாம், கர்நாடகாவின் சில பகுதிகளை ஆண்ட பாமினி சுல்தானகம், பிஜப்பூர் சுல்தானகம் ஆகியோரின் வருகையுடன் கர்நாடகாவில் காலூன்றியது.  
1545இல் போர்த்துகீசியம் புனித பிரான்சிஸ் சவேரியரின் வருகையுடன் 16ஆம் நூற்றாண்டில் கிறிஸ்துவம் கர்நாடகத்தை அடைந்தது.  
இன்று, இசுலாமும் கிறிஸ்துவமும் கர்நாடகாவில் கணிசமான பின்தொடர்பவர்களைக் கொண்டிருக்கின்றன. மேலும், மாநிலத்தின் கலாச்சார அண்டவியல் வளர்ச்சிக்கு பங்களித்துள்ளன.
# கர்நாடகாவில் மதம்

## இசுலாமும் கிறிஸ்தவமும்

### இசுலாம்

7ஆம் நூற்றாண்டில் அரேபிய வணிகர்களுடன் மசாலா வர்த்தகத்தின் மூலம் இசுலாம் கர்நாடகாவிற்கும், கேரளாவிற்கும் பரவியது. முஸ்லிம்கள் காபி மற்றும் காகிதத் தொழிலை உள்ளூர் பொருளாதாரத்திற்கு அறிமுகப்படுத்தினர். 12ஆம் நூற்றாண்டைத் தொடர்ந்து, பல்வேறு இசுலாமியப் படைகள் பிதாரின் பாமினி சுல்தானகம் (1347-1510) , பீஜாப்பூர் சுல்தானகத்தின் அடில்ஷாஹி வம்சம் (1490-1686) போன்ற சுல்தான்கள் இந்த பகுதியில் தங்கள வம்சத்தை நிறுவினர். இந்த நிலம் 17ஆம் நூற்றாண்டில் ஔரங்கசீப்பின் ஆட்சியில் முகலாய ஆட்சியின் கீழ் வந்தது. முகலாய ஆட்சியின் சிதைவுடன், ஐதர் அலி, அவரது மகன் திப்பு சுல்தான் மைசூர் பகுதியில் தங்கள் ஆட்சியை நிறுவினர். அவர்கள் அப்பகுதியில் பிரிட்டிசார் ஆட்சியை கடுமையாக எதிர்த்தனர். ஆனால் மற்ற இராச்சியங்களின் போதுமான ஒத்துழைப்பு இல்லாமல் தோற்கடிக்கப்பட்டனர். 1799இல் ஆங்கிலேயர்களால் கொல்லப்பட்டாலும், போரில் ஆங்கிலேயர்களை தோற்கடித்த ஒரே இந்தியத் தலைவர் திப்பு சுல்தான் மட்டுமே. இது அவரை நவீன காலத்தில் மக்கள் மத்தியில் ஒரு குறியீட்டின் தலைவராக்கியது. கூடுதலாக, ஐதராபாத் நிசாம்கள் வடகிழக்கு கர்நாடகாவின் பெரும் பகுதிகளை ஆட்சி செய்தனர். 1956 மாநிலங்கள் மறுசீரமைப்புச் சட்டம் நிறைவேற்றப்பட்ட பிறகு இந்த நிலம் கர்நாடகாவின் ஒரு பகுதியாக மாறியது.  
கர்நாடகாவின் மக்கள் தொகையில் சுமார் 12.91% முஸ்லிம்களாக உள்ளனர். கர்நாடகாவின் அனைத்து மாவட்டங்களிலும் முஸ்லிம்கள் காணப்பட்டாலும், முஸ்லீம்கள் வலுவான இருப்பைக் கொண்டுள்ளனர்:  
1. குல்பர்கா, பீதர், பிஜாப்பூர், ராய்ச்சூர் தார்வாட் போன்ற வடக்கு கர்நாடகா (குறிப்பாக முன்னர் ஐதராபாத் நிசாமால் ஆளப்பட்ட பகுதிகள்)  
2. கேரளாவை ஒட்டிய மாவட்டங்கள்.  
3. பெங்களூர், மைசூர் மங்களூர் நகரங்கள். கர்நாடகாவில் முஸ்லிம்களின் முக்கிய பேச்சு மொழி டக்கினி என்று அழைக்கப்படும் ஒரு பேச்சுவழக்கு ஆகும். இது உருதுடன் மேலும் சிலவற்றைக் கொண்டுள்ளது. கர்நாடகாவில் உள்ள பெரும்பாலான முஸ்லிம்கள் கன்னடம், தெலுங்கு, சிந்தி ஆகிய மொழிகளையும் பேசுகிறார்கள் . கர்நாடகாவில் முஸ்லிம்கள் நடத்தும் கல்வி நிறுவனங்கள் அதிக அளவில் உள்ளன. வட இந்திய மாநிலங்களை விட கர்நாடகாவில் (தென்னிந்தியாவின் மற்ற பகுதிகளைப் போலவே) கல்வி மற்றும் செல்வத்தின் அடிப்படையில் முஸ்லிம்கள் மிதமான உயர் மட்ட முன்னேற்றத்தைக் கொண்டுள்ளனர். ஏனெனில் அவர்களுக்கு வட இந்திய சகாக்களை விட அதிக வாய்ப்புகள் உள்ளன.
# கர்நாடகாவில் மதம்

## இசுலாமும் கிறிஸ்தவமும்

### கிறிஸ்தவம்

கி.பி. 1500-1600க்கும் இடையில் போர்த்துகீசியர்களுடன் கிறிஸ்தவம் கர்நாடகாவிற்கு வந்தது. பெரும்பான்மையான கிறிஸ்தவர்கள் கர்நாடகாவின் மேற்கு கடற்கரையில் அதாவது கார்வாரிலிருந்து மங்களூர் வரை காணப்படுகின்றனர் .  
கர்நாடகாவின் மற்ற பகுதிகளுடன் ஒப்பிடும்போது மங்களூரில் ரோமன் கத்தோலிக்கர்கள் அதிக அளவில் உள்ளனர். அவர்கள் பெரும்பாலும் 17-18 ஆம் நூற்றாண்டுகளில் கோவாவிலிருந்து குடியேறிய கோவா கத்தோலிக்கர்கள் மற்றும் ஆர்த்தடாக்ஸ் கிறிஸ்தவர்களிடமிருந்து வந்தவர்கள். கர்நாடகாவில் சில புராட்டஸ்டன்ட்களும் காணப்படுகின்றனர். அவர்களில் பலர் உள்ளூர் வம்சாவளியைச் சேர்ந்தவர்கள்.  
பெங்களூரு, புனித அன்னை மரியா பெருங்கோவில் கர்நாடகாவில் உள்ள ஒரே பெருங்கோவிலாகும். மேலும் பெங்களூரில் உள்ள பழமையான தேவாலயமுமாகும்.
# கர்நாடகா சமசுகிருத பல்கலைக்கழகம்

**கர்நாடகா சமசுகிருத பல்கலைக்கழகம்** (*Karnataka Sanskrit University*) என்பது இந்தியாவின் கர்நாடக மாநிலம் பெங்களூரில் உள்ள பல்கலைக்கழகம் ஆகும். இப்பல்கலைக்கழகம் சமசுகிருத மொழியின் வளர்ச்சி மற்றும் ஆராய்ச்சி மேம்பாட்டிற்காகத் தோற்றுவிக்கப்பட்டதாகும்.
# கர்நாடகா சமசுகிருத பல்கலைக்கழகம்

## வரலாறு

இப்பல்கலைக்கழகம் 2010ஆம் ஆண்டு கர்நாடக அரசால் நிறுவப்பட்டது. கர்நாடக சமசுகிருத பல்கலைக்கழகம் சமசுகிருத மொழி வளர்ச்சிக்காக உருவாக்கப்பட்ட பல்கலைக்கழகமாகும். சமசுகிருதம் அறிவார்ந்த, அறிவியல், இலக்கிய, கலாச்சார பாரம்பரியம் கொண்ட மொழியாகும்.  
கர்நாடகாவில் சமசுகிருதத்தினை கற்பிக்கும் 31 கல்லூரிகள் உள்ளன. மேலும் மாநிலம் முழுவதும் 243 வேதம் மற்றும் சமசுகிருத பாடசாலைகள் உள்ளன. சமசுகிருத பாடசாலைகளை நிர்வகிப்பதற்காகக் கர்நாடக அரசால் சமசுகிருத கல்வி இயக்குநரகம் நிறுவப்பட்டுள்ளது.
# கர்நாடகா சமசுகிருத பல்கலைக்கழகம்

## பல்கலைக்கழக அமைப்பு

கர்நாடக சமசுகிருத பல்கலைக்கழகம் முக்கியமாக நான்கு பிரிவுகளைக் கொண்டுள்ளது. அவை:
1. கற்பித்தல் பிரிவு
1. ஆராய்ச்சி பிரிவு
1. வெளியீட்டுப் பிரிவு
1. நிர்வாக பிரிவு  
இராமநகர் மாவட்டம், மாகடி வட்டம், குதுரு ஹோப்ளியில் இப்பல்கலைக் கழகத்திற்கு நூறு ஏக்கர் நிலம் தேர்ந்தெடுக்கப்பட்டது. இப்பல்கலைக்கழகம் தற்போது 2 பல்கலைக்கழக உறுப்பு கல்லூரிகள், 10 உதவி பெறும் இணைப்புக் கல்லூரிகள் மற்றும் 9 உதவி பெறாத இணைப்புக் கல்லூரிகளை இதன் வரம்பில் உள்ளடக்கியுள்ளது. இது கர்நாடகாவில் பல்கலைக்கழகத்திற்கு முந்தைய கல்வியைக் கவனித்துக்கொள்வதற்காக சமசுகிருத கல்வி இயக்குநரகத்தை நிறுவியுள்ளது. இந்த இயக்குநரகம் மாநிலம் முழுவதும் 354 அங்கீகரிக்கப்பட்ட சமசுகிருத பாடசாலை கண்காணிக்கும் பணியினை உள்ளடக்கியது.
# சோனி டென்

**சோனி டென்** என்பது சோனி பிக்சர்சு நெட்வொர்க்சு இந்தியாவுக்குச் சொந்தமான இந்திய கட்டணத் தொலைக்காட்சி உடல் திறன் விளையாட்டு தொலைக்காட்சி அலைவரிசை சேவை ஆகும். இது துடுப்பாட்டம், கால்பந்து, கூடைப்பந்தாட்டம், தட்டுப்பந்து, மற்றும் மற்போர் போன்ற விளையாட்டு நிகழ்வுகளை ஒளிபரப்புகிறது. இது சோனி பிக்சர்ஸ் ஸ்போர்ட்சு நெட்வொர்க்கின் ஒரு பகுதியாகும்.  
இந்த அலைவரிசை ஏப்ரல் 1, 2002 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமயிடமாகக் கொண்டு தமிழ், ஆங்கிலம், மலையாளம், வங்காளம், தெலுங்கு மற்றும் இந்தி போன்ற மொழிகளில் இயங்கி வருகின்றது.
# சோனி டென்

## வரலாறு

சனவரி 2001 இல் தாஜ் தொலைக்காட்சி துபாயில் உருவாக்கப்பட்டது.பின்னர் இந்த நிறுவனம் ஏப்ரல் 1, 2002 அன்று இந்தியா மற்றும் பாகிஸ்தானில் டென் இசுபோர்ட்சு என்ற அலைவரிசையை அறிமுகப்படுத்தியது.  
2006 ஆம் ஆண்டில் எஸ்செல் குழுமம் டென் இசுபோர்ட்சு அலைவரிசையை வாங்கி அதன் ஜீ குழுமத்தின் ஒரு பகுதியாக மாற்றியது. இருப்பினும் பாகிஸ்தானில் உள்ள டென் இசுபோர்ட்சு அலைவரிசை எஸ்செல் குழுமத்தின் துணை நிறுவனமான டவர் டூ என்ற நிறுவனத்திடம் ஒப்படைக்கப்பட்டது.  
ஆகஸ்ட் 2016 இல், சோனி பிக்சர்ஸ் நெட்வொர்க்சு இந்தியா அனைத்து விளையாட்டு அலைவரிசைகளையும் ஜீ குழுமத்திலிருந்து வாங்கியது. ஜூலை 18, 2017 அன்று தனது உயர் வரையறு தொலைக்காட்சியை அறிமுகப்படுத்தியதோடு விளையாட்டு அலைவரிசைகள் அனைத்தும் "சோனி" அங்கித்துக்குள் இணைக்கப்பட்டு, சோனி நிறுவனத்தின் கீழ் அலைவரிசைகள் மறுபெயரிடப்பட்டன.  
சோனி டென் 4 என்ற அலைவரிசை தமிழ் மற்றும் தெலுங்கு மொழிகளில் துடுப்பாட்டம், கால்பந்து, கூடைப்பந்தாட்டம் மற்றும் ஒலிம்பிக் போட்டிகளின் கலவையை ஒளிபரப்புவதற்காக ஜூன் 1, 2021 அன்று தொடங்கப்பட்டது.
# கவிகுலகுரு காளிதாசு சமசுகிருத பல்கலைக்கழகம்

**கவிகுலகுரு காளிதாசு சமசுகிருத பல்கலைக்கழகம்** (*Kavikulaguru Kalidas Sanskrit University*) என்பது சமசுகிருத மேம்பட்ட கற்றலுக்காக அர்ப்பணிக்கப்பட்ட ஓர் கல்வி நிறுவனம் ஆகும். சமசுகிருதம் பழமையான மொழிகளில் ஒன்றாகக் கருதப்படுகிறது. இது இந்தியாவின் மகாராட்டிரா மாநிலத்தில் உள்ள ராம்டெக்கில் உள்ளது.
# கவிகுலகுரு காளிதாசு சமசுகிருத பல்கலைக்கழகம்

## வரலாறு

மகாராஷ்டிரா மாநிலத்தில் 1997க்கு முன்பு எந்தவொரு சமசுகிருத பல்கலைக்கழகம் இல்லை. எனவே நிபுணர்களின் முயற்சிகளுக்குப் பிறகு, 18 செப்டம்பர் 1997-ல் கவிகுலகுரு காளிதாசு சமசுகிருத பல்கலைக்கழகம் நிறுவப்பட்டது. புகழ்பெற்ற கவிஞரும் சமஸ்கிருத பண்டிதருமான காளிதாசு பெயர் இப்பல்கலைக்கழகத்திற்கு இடப்பட்டது. காளிதாசனின் கவிதைகள் மற்றும் நாடகங்கள் உலகம் முழுவதும் பாராட்டப்படுகின்றன. காளிதாசன் ராம்டெக் நகரில் இருந்தபோது கவிதைகளை எழுதியதாக நம்பப்படுகிறது. ஸ்ரீகாந்த் ஜிச்கர் என்று அழைக்கப்படும் இந்த இடத்தில் பல்கலைக்கழகம் நிறுவப்படுவதற்குக் காரணம் ஆகும். இப்பல்கலைக்கழகத்தின் முதல் துணைவேந்தர் பங்கஜ் சண்டே ஆவார். இவர் 2012 வரை இப்பல்கலைக்கழக துணைவேந்தராக இருந்தார். ஜனவரி 2013 முதல் செப்டம்பர் 2017 வரை உமா சி. வைத்யா துணைவேந்தராக இருந்தார். பின்னர் திசம்பர் 2017 முதல் ஸ்ரீனிவாசா வர்கேதி துணைவேந்தராக உள்ளார்.
# கவிகுலகுரு காளிதாசு சமசுகிருத பல்கலைக்கழகம்

## வளாகம்

நாக்பூர் நகரத்திலிருந்து 50 கி. மீ. தொலைவில் உள்ள ராம்டெக் என்ற இடத்தில் இதன் முதன்மை வளாகத்துடன் பல்கலைக்கழகம் பல வளாகங்களைக் கொண்டுள்ளது. பல்கலைக்கழகத்தின் மற்றொரு வளாகம் வாரங்காவில் அமைந்துள்ளது. அனைத்து நிர்வாக மற்றும் கல்வித் துறைகளும் ராம்டெக் வளாகத்திலிருந்து செயல்படுகின்றன. வாரங்கா வளாகத்தில் தற்போது கட்டுமானப் பணிகள் தொடங்கியுள்ளன. வாரங்காவில், பல்கலைக்கழக சர்வதேச ஆய்வு மையத்தை அமைய உள்ளது.
# கவிகுலகுரு காளிதாசு சமசுகிருத பல்கலைக்கழகம்

## அங்கீகாரமும் தரச்சான்றும்

12பி & 2எப் தகுதியுடன் பல்கலைக்கழக மானியக் குழுவின் அங்கீகாரம் பெற்ற பல்கலைக்கழகம் இதுவாகும். தேசிய மதிப்பீடு மற்றும் தரச்சான்று அவையின் பி++ அங்கீகாரம் பெற்றது. மகாராட்டிரா மற்றும் கோவாவின் அதிகார வரம்பில் சிறப்புப் படிப்புகளுக்கான கல்வி நிறுவனத்திற்கு இது அங்கீகாரம் அளிக்கிறது. இது சமசுகிருத ஆராய்ச்சியாளர்களுக்கான முக்கிய ஆராய்ச்சி மையமாகும்.
# கவிகுலகுரு காளிதாசு சமசுகிருத பல்கலைக்கழகம்

## கல்வி

இப்பல்கலைக்கழகம் இளங்கலை (BA), இளங்கலை கல்வி (B.Ed.), முதுகலை (MA), ஆய்வியல் நிறைஞர் (M.Phil.), மற்றும் முனைவர் (Ph. D.) ஆகியவற்றில் பட்டப்படிப்புகளை நடத்தி பட்டங்களை வழங்குகிறது. பட்டம். இப்பல்கலைக்கழகம் தனித்துவமானது. இது சமசுகிருத மொழிக்கான நவீன அணுகுமுறையில் கவனம் செலுத்தும் புதுமையான கல்வித் திட்டம் மற்றும் பாடத்திட்டத்தைக் கொண்டுள்ளது. பாரம்பரிய சமசுகிருதத்தைப் பாதுகாப்பதோடு மட்டுமல்லாமல், பண்டைய இந்தியாவில் அறிவியல் மற்றும் தொழில்நுட்பம் பற்றிய ஆய்வினையும் வலியுறுத்துகிறது. பழைய சமசுகிருத நூல்களில் அறிவியல் தொழில்நுட்பம் குறித்து பிரத்தியேகமாக விவரிக்கப்பட்டுள்ளன.
# கவிகுலகுரு காளிதாசு சமசுகிருத பல்கலைக்கழகம்

## துறைகள்

1. வேதகல்வித் துறை
1. சமசுகிருத மொழி & இலக்கியத் துறை
1. நவீன மொழிகள் துறை
1. பாரத தரிசனத் துறை
1. யோக அறிவியல் துறை
1. கணினி அறிவியல் துறை
1. வேதாங்க ஜோதிடத் துறை
1. வாசுது சாத்திரத் துறை
1. கல்வியியல் துறை
1. சமூக அறிவியல் துறை
# தேசிய கயால் ஆராய்ச்சி மையம்

**தேசிய கயால் ஆராய்ச்சி மையம்** (*National Research Centre on Mithun*) என்பது இந்தியாவின் நாகாலாந்தில் உள்ள தன்னாட்சி ஆராய்ச்சி மையமாகும். இது அறிவியல் மற்றும் நிலையான கயால் (ஒரு வகை பெரிய மாடு) வளர்ப்பு முறையை உருவாக்குவதற்கும் கயால் விவசாயிகளின் தேவைகளைப் பூர்த்தி செய்யும் நிறுவனம் ஆகும். இந்நிறுவனம் இந்திய வேளாண் ஆராய்ச்சிக் குழுமத்தின் கீழ் நாகாலாந்து மாநிலம் திமாப்பூர் மாவட்டத்தில் உள்ள மெட்சிபெமாவில் நிறுவப்பட்டுள்ளது. இந்த நிறுவனத்தின் பணி ஆணை 1997 மற்றும் 2006-ல் மறுவரையறை செய்யப்பட்டது.  
இந்த மையம், நாட்டில் கிடைக்கும் கயால் மூலவுயிர்முதலுரு (ஜெர்ம்பிளாசம்) அடையாளம் காணுதல், மதிப்பீடு செய்தல் மற்றும் வகைப்படுத்துதல் மற்றும் இறைச்சி மற்றும் பாலுக்கான காயலைப் பாதுகாத்தல் மற்றும் மேம்படுத்துதல் ஆகியவை முக்கிய பணியாகும். கயால் பற்றிய மூலவுயிர்முதலுரு மற்றும் தகவல் மையத்தின் களஞ்சியமாகச் செயல்படுகிறது.
# தேசிய கயால் ஆராய்ச்சி மையம்

## மேலும் பார்க்கவும்

- இந்திய வன ஆராய்ச்சி மற்றும் கல்வி குழு
# மேல் உச்சி (வடிவவியல்)

மேல் உச்சியும் அடிப்பக்கமும்|]]
வடிவவியலில் **மேல் உச்சி** (*apex*) என்பது ஒரு வடிவவியல் வடிவத்தின் உச்சிகளில் உயரத்தில் அமைந்திருக்கும் உச்சியைக் குறிக்கும். ஒரு வடிவவியல் வடிவின் அடிப்பக்கத்திற்கு நேரெதிராக அதன் மேல் உச்சி இருக்கும். '.
# மேல் உச்சி (வடிவவியல்)

## இருசமபக்க முக்கோணம்

இருசமபக்க முக்கோணத்தில் அதன் சமபக்கங்கள் இரண்டும் சந்திக்கும் உச்சிப்புள்ளியானது மேலுச்சியாக அமையும். இந்த மேலுச்சியானது இருசமபக்க முக்கோணத்தின் அசமபக்கத்திற்கு எதிர்ப்புறத்தில் இருக்கும்.
# மேல் உச்சி (வடிவவியல்)

## பட்டைக்கூம்புகளும் கூம்புகளும்

பட்டைக்கூம்புகளிலும் கூம்புகளிலும் அவற்றின் அடிப்பக்கத்திற்கு எதிராகவும் உயர்முனையிலும் மேலுச்சிகள் அமைகின்றன.
# அடிப்பக்கம் (வடிவவியல்)

வடிவவியலில் **அடிப்பக்கம்** (*base*) என்பது ஒரு வடிவவியல் வடிவின் உயரத்தை அளக்கும் திசைக்கு செங்குத்தாகவுள்ள அவ்வடிவத்தின் பக்கத்தைக் குறிக்கும். அடிப்பக்கமானது, ஒரு பல்கோணத்திற்கு விளிம்பாகவும், ஒரு பன்முகிக்கு முகமாகவும் அமையும். அடிப்பக்கம் என்ற சொல்லானது முக்கோணங்கள், இணைகரங்கள், சரிவகங்கள், உருளைகள், கூம்புகள், பட்டைக்கூம்புகள், இணைகரத்திண்மங்கள், அடிக்கண்டங்கள் ஆகிய வடிவவியல் வடிவங்களுக்குப் பயன்படுத்தப்படுகிறது.
# அடிப்பக்கம் (வடிவவியல்)

## பரப்பளவு, கனவளவு கணக்கிடலில்

வடிவவியல் வடிவங்களின் பரப்பளவுகளையும் கன அளவுகளையும் கணக்கிடும்போது அவ்வடிவங்களின் அடிப்பகுதியின் நீளம் அல்லது பரப்பளவு பயன்படுத்தப்படுகிறது.  
இணைகரத்தின் பரப்பளவானது அதன் அடிப்பக்க நீளம், உயரம் இரண்டின் பெருக்கற்பலனாகும். ஒரு உருளயின் கனவளவு, அதன் அடிப்பக்கப் பரப்பளவு மற்றும் உயரத்தின் பெருக்கற்பலனாகும். சரிவகம், அடிக்கண்டம் போன்ற சில வடிவங்களில் இணையான இரு அடிப்பகுதிகள் இருக்கும். அவையிரண்டுமே கணக்கிடலில் பயன்படுத்தப்படும்.
# அடிப்பக்கம் (வடிவவியல்)

## நீட்டிக்கப்பட்ட அடிப்பக்கங்கள்

நீட்டிக்கப்பட்ட அடிப்பக்கத்தை D (முக்கோணத்திற்கு வெளியேயுள்ள புள்ளி) இல் சந்திக்கிறது.]]
ஒரு முக்கோணத்தின் *நீட்டிக்கப்பட்ட அடிப்பக்கம்*) என்பது அம்முக்கோணத்தின் அடிப்பக்கத்தை உள்ளடக்கிய ஒரு கோடாகும். விரிகோண முக்கோணங்களில் நீட்டிக்கப்பட்ட அடிப்பக்கங்கள் முக்கியமானவை. ஒரு விரிகோண முக்கோணத்தின் குறுங்கோண உச்சியிலிருந்து வரையப்படும் குத்துக்கோடானது அம்முகோணத்திற்கு வெளியே அமைந்து குறுங்கோண உச்சிக்கு எதிர்ப்பக்கத்தின் நீட்டிப்புக்கோட்டைச் சந்திக்கும்.
# டிஸ்கவரி தமிழ்

**டிஸ்கவரி தமிழ்** அல்லது **டி தமிழ்** என்பது டிஸ்கவரி நெட்வொர்க்கு ஆசியா பசிபிக் நிறுவனத்திற்கு சொந்தமான தமிழ் மொழி டிஸ்கவரி தொலைக்காட்சி அலைவரிசை சேவை ஆகும். இந்த அலைவரிசை ஆகஸ்டு 11, 2011 ஆம் ஆண்டு முதல் சென்னையை தலைமயிடமாகக் கொண்டு இயங்கி வருகின்றது.  
இந்த அலைவரிசையில் டிஸ்கவரி தொலைக்காட்சி நிகழ்ச்சிகளின் தமிழ் பதிப்பு மற்றும் உள்நாட்டு தயாரிப்பு நிகழ்ச்சிகளுடன் சிங்கப்பூரில் ஒளிபரப்பாகும் தமிழ் மொழி அலைவரிசையான வசந்தம் தொலைக்காட்சியின் நிகழ்ச்சிகளையும் மறு ஒளிபரப்பு செய்கிறது. இது தமிழகத்தில் 10 மில்லியன் வீடுகளுக்கு சேவை வழங்கி வருகிறது என்பது குறிப்பிடத்தக்கது.
# டிஸ்கவரி தொலைக்காட்சி (இந்தியா)

**டிஸ்கவரி தொலைக்காட்சி இந்தியா** என்பது டிஸ்கவரி நெட்வொர்க்கு ஆசியா பசிபிக் நிறுவனத்திற்கு சொந்தமான டிஸ்கவரி தொலைக்காட்சி அலைவரிசையின் இந்திய பதிப்பாகும். இந்த அலைவரிசை ஆகஸ்ட் 15, 1995 அன்று இந்தியாவில் ஆரம்பிக்கப்பட்டு, மார்ச்சு 5, 2010 ஆம் ஆண்டு முதல் தனது உயர் வரையறு தொலைக்காட்சியை அறிமுகப்படுத்தி தமிழ், தெலுங்கு, ஆங்கிலம், மலையாளம், இந்தி, மராத்தி, கன்னடம் மற்றும் வங்காளம் போன்ற மொழிகளில் தனது சேவையை வழங்கி வருகின்றது. இந்த அலைவரிசைக்கு என்று டிஸ்கவரி பிளசு என்ற ஒரு ஓடிடி சேவையை அறிமுகப்படுத்தியுள்ளது.  
இந்த அலைவரிசை ஆகஸ்டு 11, 2011 ஆம் ஆண்டு முதல் சென்னையை தலைமயிடமாகக் கொண்டு தமிழ் மொழிக்கு டிஸ்கவரி தமிழ் என்ற ஒரு தனி தொலைக்காட்சியை கொண்டுள்ளது.
# நாகாலாந்து மருத்துவக் கல்லூரி

**நாகாலாந்து மருத்துவக்** **கல்லூரி** (*Nagaland Medical College*) என்பது தற்போது நாகாலாந்தின் கோகிமாவில் உள்ள ப்ரீபாகியில் கட்டப்பட்டு வரும் மருத்துவக் கல்லூரி ஆகும். இது இந்திய மாநிலமான நாகாலாந்தின் முதல் மருத்துவக் கல்லூரியாகும். மேலும் இந்தக் கல்லூரியில் மாணவர் சேர்க்கை 2021கல்வியாண்டு முதல் தொடங்கும் என்று எதிர்பார்க்கப்படுகிறது.
# நாகாலாந்து மருத்துவக் கல்லூரி

## வரலாறு

நாகாலாந்து மருத்துவக் கல்லூரிக்கான அடிக்கல் 2014-ல் நாகாலாந்து முதலமைச்சர் நைபியு ரியோவால் நாட்டப்பட்டது. இக்கல்லூரி கட்ட அனுமதிக்கப்பட்ட தொகை 2015-ல் வழங்கப்பட்ட போதிலும் நிலப்பிரச்சினை காரணமாகக் குறித்த காலத்தில் கட்டுமானம் தொடங்காததால் கல்லூரி செயல்பாடு தாமதப்படுகிறது. தற்பொழுது கட்டுமானப் பணிகள் முடிவடைந்துள்ள நிலையில் மாணவர் சேர்க்கை நடைபெறும் எனத் தெரிகின்றது.
# கே. எல். சிஷி

**கே. எல். சிஷி** (*K. L. Chishi*) என்பவர் இந்தியத் தேசிய காங்கிரசினைச் சார்ந்த இந்திய அரசியல்வாதி ஆவார் . இவர் இந்திய மாநிலமான நாகாலாந்தில் அரசியல் கட்சியான தேசியவாத ஜனநாயக இயக்கத்தின் நிறுவனர் தலைவராக இருந்தார். இவர் 1990-ல் நாகாலாந்தின் முதலமைச்சர்களாக 28 நாட்கள் பணியாற்றினார். பின்னர் இவர் பதவி விலகினார். இவர் ஜனவரி 2018-ல் பாரதிய ஜனதா கட்சியில் சேருவதற்காக இந்திய தேசிய காங்கிரசை விட்டு வெளியேறினார். பின்னர் மார்ச் 14, 2019 அன்று இந்தியத் தேசிய காங்கிரசில் மீண்டும் இணைந்தார்.
# எத்தில்பென்சீன் ஐதரோபெராக்சைடு

**எத்தில்பென்சீன் ஐதரோபெராக்சைடு** (*Ethylbenzene hydroperoxide*) C<sub>6</sub>H<sub>5</sub>CH(O<sub>2</sub>H)CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற நீர்மமாகக் காணப்படும் இது ஒரு பொதுவான ஐதரோபெராக்சைடு சேர்மமாக கருதப்படுகிறது. கரிமத் தொகுப்பு வினைகளில் ஓரு ஆக்சிகரனியாக இது பயன்படுத்தப்படுகிறது. சமசீரற்ற கட்டமைப்பு கொண்ட இச்சேர்மம் முவிணைய-பியூட்டைல் ஐதரோபெராக்சைடுடனும் கியூமினைதரோபெராக்சைடுடனும் சேர்ந்து வர்த்தக முக்கியத்துவம் பெறுகிறது  
எத்தில்பென்சீன் உடன் ஆக்சிசன் நேரடியாக தன்னாக்சிசனேற்ற வினைக்கு உட்படும்போது எத்தில்பென்சீன் ஐதரோபெராக்சைடு உருவாகிறது.
# திக்ரே பிரதேசம்

வின் பிரதேசங்கள்]]  
மன்னர் எசனா நிறுவிய கல் தூபி]]
திக்ரே பிர்தேசத்தில் நிறுவிய கல் தூபிகள்]]
தங்க நாணயங்கள்]]  
**திக்ரே பிரதேசம்** (**Tigray Region**) கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் திக்ரே பிரதேசம் அமைந்துள்ளது. இதனை **திக்ரே தேசிய பிரதேச அரசு** (**National Regional State of Tigray**) என்றும் அழைப்பர். திக்ரே பிரதேசத்தின் தலைநகரம் *மெக்கெல்லே* ஆகும்.  
திக்ரே பிர்தேசத்தின் வடக்கில் எரித்திரியாவும், மேற்கில் சூடான், தெற்கில் எத்தியோப்பியாவின் அம்மாரா பிரதேசமும், கிழக்கில் எத்தியோப்பியாவின் அபார் பிரதேசமும் எல்லைகளாக உள்ளது.  
திக்ரே பிரதேச அரசு அதிபர் தலைமையிலான சட்ட மன்றம் நிர்வாகத்தையும், உயர் நீதி மன்றத்தின் தலைமையில் நீதி நிர்வாகத்தையும் மேற்கொள்கிறது.  
நவம்பர் 2020 முதல் தனி நாடு கோரி, எத்தியோப்பியா கூட்டாட்சி அரசுக்கு எதிராக திக்ரே பிரதேச மக்கள் போராடி வருகிறார்கள்.
# திக்ரே பிரதேசம்

## வரலாறு

### பண்டைய வரலாறு

திக்ரே பிரதேசம் எத்தியோப்பியா நாகரிகத்தின் தொட்டில் என்று அழைக்கப்படுகிறது. பழைமையான தம்மோத் இராச்சியத்தினர் திக்ரே மற்றும் எரித்திரியா பகுதிகளை கிமு 980 முதல் கிமு 400 வரை ஆண்டனர்.. இப்பிரதேசம் சில நூற்றாண்டு காலமாக பண்டைய எகிப்து இராச்சியத்தின் கீழ் இருந்தது. அக்சும் இராச்சியத்தினர் திக்ரே பிரதேசத்தை மையமாகக் கொண்டு கிபி 100 முதல் கிபி 960 முடிய ஆட்சி செய்தனர். இப்பிரதேசத்தில் யூதம், கிறித்துவம் மற்றும் இசுலாமியச் சமயங்கள் தழைத்தோங்கியது. குறைசிகளால் முகமது நபி, மெக்காவிலிருந்து விரட்டியடிக்கப் போது, திக்ரே பிரதேசத்தில் தம்மை பின்பற்றுவர்களுடன் சிறிது காலம் வரை தஞ்சம் அடைந்தனர்.
# திக்ரே பிரதேசம்

## வரலாறு

### நவீன வரலாறு

#### எத்தியோப்பிய உள்நாட்டுப் போர்

12 செப்டம்பர் 1974 அன்று அரசர் ஹைலி_செலாசிக்கு எதிராக மாக்சிச-லெனினிச பாதுகாப்பு படைகள், காவல் துறையினர், பிராந்திய இராணுவம் ஆகியவற்றின் ஒருங்கிணைப்புக் குழுவால் (சமதர்மவாத எத்தியோப்பாவின் இடைக்கால இராணுவ அரசாங்கம்) தொடங்கப்பட்ட இராணுவப்_புரட்சி ஆகும். கிளர்ச்சியாளர்களின் கூட்டணியான எத்தியோப்பிய மக்களின் புரட்சிகர மக்களாட்சி முன்னணி (EPRDF), 1991-ல் அரசை வீழ்த்தும் வரை இப்போர் நடந்தது. இப்போரில் குறைந்தபட்சம் 14 லட்ச மக்கள் உயிரிழந்தனர்.
# திக்ரே பிரதேசம்

## வரலாறு

### நவீன வரலாறு

#### திக்ரே போர்

நவம்பர் 2020-ஆம் ஆண்டில் திக்ரே பிரதேச பொதுத் தேர்தல் முடிந்தவுடன், திக்ரே போராளிகள் தனி நாடு கோரி எத்தியோப்பியா மற்றும் எரித்திரியா அரசுப் படைகளுடன் கொரில்லாத் தாக்குதல்கள் தொடங்கினர்.
கொரானா பெருந்தொற்று காரணமாக எத்தியோப்பியாவில் வறுமையும், பஞ்சமும் தலைவிரித்தாடியது.
# திக்ரே பிரதேசம்

## புவியியல்

கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் அமைந்த திக்ரே பிரதேசம் அதிகம் மலைகள் கொண்டது. அதில் 10 மலைகள் 2388 மீட்டரும், அதற்கு மேலும் உயரம் கொண்டது. அதில் பெர்ரா இம்பா மலை 3954 மீட்டர் உயரம் கொண்டது. இம்மாகாணத்தில் உற்பத்தியாகும் தக்கீசு ஆறு கிழக்கு சூடான் மற்றும் எரித்திரியா வழியாக பாய்ந்து நைல் நதியுடன் கலக்கிறது.
# திக்ரே பிரதேசம்

## மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுப்பின் படி, திக்ரே பிரதேசத்தின் மொத்த மக்கள் தொகை 4,316,988 ஆகும். மக்களில் பெரும்பான்மையாக கிறித்தவர்கள் 95.6% மற்றும் இசுலாமியர்கள் 4.01% ஆகவுள்ளனர்.
திக்ரே பிரதேசத்தில் கிறித்தவர்கள் 4.01% ஆகவுள்ளனர்.
# திக்ரே பிரதேசம்

## மக்கள் தொகை பரம்பல்

### இனக்குழுக்கள்

திக்ரே பிரதேசத்தில் திக்ரே மொழி பேசுவர்கள் 96.55% ஆகவுள்ளனர். சகோ மொழி, குனாமா மொழி, சாம்தாங்கா மொழி, அம்ஹரிக் மொழி மற்றும் ஒரோமோ மொழிகள் பேசும் இன மக்கள் 3.45%
# திக்ரே பிரதேசம்

## எத்தியோப்பியாவின் பிரதேசங்கள்

- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
- திரே தாவா
# திக்ரே பிரதேசம்

## இதனையும் காண்க

- திக்ரே மாகாணம்
- மெக்கல்லே
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
- அடிஸ் அபாபா
# மேக்னிஃபி அறிவியல் கண்காட்சி

**மேக்னிஃபி அறிவியல் கண்காட்சி** (*Magnifi-Science Exhibition*) பாக்கித்தான் நாட்டின் கராச்சி நகரத்தில் நடத்தப்படுகிறது. கண்காட்சிகள், சோதனைகள் மற்றும் வெளிப்பாடுகள் மூலம் அறிவியல் மற்றும் முறைசாரா கற்றல் கலாச்சாரத்தை மேம்படுத்துவதை நோக்கமாகக் கொண்டு தாவூத் அறக்கட்டளை இக்கண்காட்சியை நடத்துகிறது. 2016 ஆம் ஆண்டு கண்காட்சி தொடங்கப்பட்டபோது முதல் நாளில் 55 பள்ளிகளைச் சேர்ந்த 20,000 மாணவர்கள் கலந்து கொண்டனர். முதல்வர் முராத் அலி சா மற்றும் கல்வி அமைச்சர் இயாம் மெக்தாப் உசைன் தகார் ஆகியோர் கண்காட்சியில் கலந்து கொண்டனர். இந்தக் கண்காட்சியில் சில அறிவியல் ஆய்வுக் குழுக்களும் பங்கேற்றன. கண்காட்சியின் முக்கிய கவனம் இளம் குழந்தைகளை அறிவியல் ஆய்வுகள் மற்றும் செயல்பாடுகளில் ஈடுபட ஊக்குவிப்பதாகும்.
# தேசிய கடல்சார் நிறுவனம், பாக்கித்தான்

**தேசிய கடல்சார் நிறுவனம் (National Institute of Oceanography)** பாக்கித்தான் அரசாங்கத்தின் அறிவியல் மற்றும் தொழில்நுட்ப அமைச்சகத்தின் கீழ் செயற்படும் ஒரு பெரிய ஆராய்ச்சி நிறுவனம் ஆகும். இந்நிறுவனம் பாக்கித்தானின் சிந்து மாகாணத்தில் உள்ள கராச்சியில் அமைந்துள்ளது. ' ஆராய்ச்சி மற்றும் ஆய்வுகள் அமைப்பான இந்நிறுவனத்திற்கு பாக்கித்தானின் கூட்டாட்சி அரசாங்கம் நிதியளிக்கிறது. அதே நேரத்தில் நிறுவனத்திற்குத் தேவையான வசதிகள் சிந்து அரசாங்கத்தால் வழங்கப்படுகின்றன.
# தேசிய கடல்சார் நிறுவனம், பாக்கித்தான்

## வரலாறு

1981 ஆம் ஆண்டில் பாக்கித்தானின் கடற்கரை மற்றும் கடலோரப் பகுதிகளில் கடல்சார்வியலில் பலதரப்பட்ட ஆராய்ச்சிகளை மேற்கொள்வதற்கான அரசாங்கத் தீர்மானத்தின் மூலம் தேசிய கடல்சார் நிறுவனம் நிறுவப்பட்டது. இந்த நிறுவனத்தில் 30 தகுதிவாய்ந்த கடல் விஞ்ஞானிகள் பணிபுரிகின்றனர். கடல் உயிரியல், கடல் உயிரிகள் உற்பத்தித்திறன், கடல் வேதியியல் மற்றும் சுற்றுச்சூழல், இயற்பியல் கடல்சார்வியல், கடலோர நீர்ம இயல், கடல் புவியியல் மற்றும் புவி இயற்பியல் ஆகிய துறைகளில் இவர்கள் ஆய்வு மேற்கோள்கின்றனர். .
# நாகாலாந்து பல்கலைக்கழகம்

## அமைப்பு மற்றும் நிர்வாகம்

### மேலாண்மை கல்வி

இப்பல்கலைக்கழகம் முதுநிலை வணிக நிர்வாகவியல் (எம்.பி.ஏ.) மேலாண்மைப் பட்டத்தை வழங்குகிறது. மேலாண்மைத் துறையானது மேலாண்மை பள்ளி என அறியப்படுகிறது. இது நாகாலாந்தின் கோகிமாவில் (நு கோஹிமா வளாகம்) அமைந்துள்ளது. இத்துறையில் மேலாண்மை ஆய்வு 29 அக்டோபர் 2007-ல் தொடங்கப்பட்டது, மேலும் முதுநிலை மேலாண்மை மாணவர் சேர்க்கை 2008 கல்வியாண்டு முதல் நடைபெற்றுவருகறது.  
எம்பிஏ பாடத்திற்கான மாணவர் சேர்க்கை, தேசிய அளவிலான நுழைவுத் தேர்வான மேட் மதிப்பெண் அடிப்படையில் நடைபெறுகிறது.
# நாகாலாந்து பல்கலைக்கழகம்

## அமைப்பு மற்றும் நிர்வாகம்

### பொறியியல் தொழில்நுட்பம்

நாகாலாந்து பல்கலைக்கழகத்தின் பொறியியல் மற்றும் தொழில்நுட்பப் பள்ளி 2007-ல் நிறுவப்பட்டது. கோகிமாவில் உள்ள மெரிமா வளாகத்தில் இப்பள்ளி செயல்படுகிறது.  
இது நாகாலாந்து மாநிலத்தின் முதல் பொறியியல் பள்ளி மற்றும் அதிநவீன உள்கட்டமைப்பைக் கொண்டதாகும்.  
இங்கு 4 ஆண்டுகள் (8 பருவம்) இளநிலை தொழில்நுட்ப வழங்கப்படுகிறது. இவை:  
- வேளாண் பொறியியல் மற்றும் தொழில்நுட்பம்
- உயிரி தொழில்நுட்பவியல்
- கணினி அறிவியல் & பொறியியல்
- மின்னணுவியல் & தொலைத்தொடர்பு பொறியியல்
- தகவல் தொழில்நுட்பம்
# நாகாலாந்து பல்கலைக்கழகம்

## அமைப்பு மற்றும் நிர்வாகம்

### தரவரிசை

இந்தியாவில் உள்ள பல்கலைக்கழகங்களுக்கான 2021ஆம் ஆண்டு தேசிய கல்வி நிறுவனங்களுக்கான தர வரிசையில் இப்பல்கலைக்கழகம் 101-150 தொகுதியில் இடம் பெற்றுள்ளது.
# நாகாலாந்து பல்கலைக்கழகம்

## மாணவர் வாழ்க்கை

### மாணவர் அமைப்பு

நாகாலாந்து பல்கலைக்கழகத்தில் மாணவர் நலனுக்காக நான்கு மாணவர் அமைப்புகள் உள்ளன.இவை நாகாலாந்து பல்கலைக்கழக மாணவர் சங்கம், லுமாமி வளாகம், முதுகலை மாணவர் சங்கம், மெரிமா வளாகம், முதுகலை மாணவர் சங்கம், மற்றும் பொறியியல் மற்றும் தொழில்நுட்ப மாணவர் சங்கம் ஆகும்.  
ஒவ்வொரு ஆண்டும் இந்த மாணவர் அமைப்பிற்குத் தேர்தல் நடத்தப்படுகிறது. மாணவர்களின் செயல்பாடுகளில் புது மாணவர்கள் தினம், சமூக விருந்து, விளையாட்டு வாரம், கலாச்சார நடவடிக்கைகள், இலக்கிய வாரங்கள், இசை இரவுகள், திருவிழாக்கள், விவாதங்கள் போன்றவை அடங்கும். மாணவர்களின் பிரச்சனைகள் மற்றும் நாகாலாந்து பல்கலைக்கழகம் தொடர்பான பிரச்சனைகளைத் தீவிரமாக இந்த அமைப்புகள் எடுத்துக்கொண்டு தீர்வுகாண முயல்கிறது.
# நாகாலாந்து பல்கலைக்கழகம்

## மாணவர் வாழ்க்கை

### கலாச்சார விழாக்கள்

பொறியியல் மற்றும் தொழில்நுட்பப் பள்ளி ஆண்டுதோறும் மேலாண்மை விழாவை நடத்துகிறது. இது *டெக் ஆரா* என்று அழைக்கப்படுகிறது. நாகாலாந்து பல்கலைக்கழக விழாவும் ஆண்டுதோறும் நடத்தப்படுகிறது.
# தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்

**தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்** (*National Institute of Cryptology Research and Development*) என்பது மறைகுறியீட்டுத் தகவலியல் கல்வி மற்றும் ஆராய்ச்சிக்காக நிறுவப்பட்ட தேசிய அளவிலான ஓர் ஆராய்ச்சி மையமாகும். இந்தியாவின் தெலங்காணா மாநிலத்திலுள்ள ஐதராபாத்து நகரத்தில் இந்நிறுவனம் அமைந்துள்ளது.
# தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்

## வரலாறு

இந்த நிறுவனம் ஐதராபாத்து நகரத்தில் 2007 ஆம் ஆண்டு நிறுவப்பட்டது. தேசிய தொழில்நுட்ப ஆராய்ச்சி அமைப்பின் கீழ் செயல்படும் நிறுவனங்களில் இதுவும் ஒன்றாகும். தேசிய முக்கிய தகவல் உள்கட்டமைப்பு பாதுகாப்பு மையமும் தேசிய தொழில்நுட்ப ஆராய்ச்சி அமைப்பின் கீழ் செயல்படுகிறது.  
நிதிப் பாதுகாப்பு மற்றும் வடிவமைப்பிற்கான ஒப்புருவாக்க ஆய்வகங்கள், எண்ணிலக்க படையரண் ஆய்வகங்கள் ஆகியவற்றை அமைக்க இந்நிறுவனம் திட்டமிடப்பட்டது. மேலும், தேசிய பாதுகாப்பு தொடர்பான முக்கியமான பயன்பாடுகளுக்கான குறியாக்க தயாரிப்புகளையும் உருவாக்குவதும் இதன் நோக்கமாகும்.
# கொந்தகை, தஞ்சாவூர்

**கொந்தகை** (*Konthagai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள கிராமம் ஆகும்.
# கொந்தகை, தஞ்சாவூர்

## மக்கள்தொகை

2011 மக்கள் தொகை கணக்கெடுப்பின்படி, கொந்தகையில் 282 ஆண்கள் மற்றும் 293 பெண்கள் என மொத்தம் 575 பேர் உள்ளனர். பாலின விகிதம் 1039 ஆக இருந்தது. எழுத்தறிவு விகிதம் 80.31 ஆக இருந்தது.
# இஞ்சிக்கொல்லை

**இஞ்சிக்கொல்லை** (*Injikollai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள கும்பகோணம் வட்டத்தில் உள்ள கிராமம் ஆகும். இக்கிராமம் கும்பகோணத்திலிருந்து 16 கி. மீ. தொலைவில் அமைந்துள்ளது.
# இஞ்சிக்கொல்லை

## மக்கள்தொகை

2011 மக்கள்தொகை கணக்கெடுப்பின்படி, இஞ்சிக்கொல்லையில் 1800 ஆண்கள் மற்றும் 1801 பெண்கள் என மொத்தம் 3601 பேர் உள்ளனர். பாலின விகிதம் 1001 ஆக இருந்தது. எழுத்தறிவு விகிதம் 78.04 ஆக இருந்தது.
# ரகுமானுல்லா குர்பாசு

**ரகுமானுல்லா குர்பாசு** (பஷ்தூ: رحمان الله ګربز; பிறப்பு 28 நவம்பர் 2001) என்பவர் ஆப்கானித்தான் துடுப்பாட்டக்காரர் ஆவார். இவர் ஆப்கானித்தானுக்காக செப்டம்பர் 2019ஆம் ஆண்டு அறிமுகமானார். ஜனவரி 2021ஆம் ஆண்டு அறிமுகமான முதல் ஒருநாள் போட்டியிலேயே சதமடித்த முதல் ஆப்கானித்தான் வீரரானார்.
# ஜம்மன அள்ளி

**ஜம்மன அள்ளி** (*Jammanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643504. இது ஜம்மனஅள்ளி ஊராட்சிக்கு உட்பட்டது.
# ஜம்மன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், மொரப்பூரில் இருந்து 15 கிலோ மீட்டர் தொலைவிலும் உள்ளது.
# ஜம்மன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 637 குடும்பங்களும் 2,363 மக்களும் வசிக்கின்றனர். இதில் 1,168 ஆண்களும் 1,195 பெண்களும் அடங்குவர்.
# ஜங்கால அள்ளி

**ஜங்கால அள்ளி** (*Jangalahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643527. இது பி. பள்ளிப்பட்டி ஊராட்சிக்கு உட்பட்டது.
# ஜங்கால அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பாப்பிரெட்டிப்பட்டியில் இருந்து 12 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.
# ஜங்கால அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 211 குடும்பங்களும் 805 மக்களும் வசிக்கின்றனர். இதில் 405 ஆண்களும் 400 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கதாரணம்பட்டி

**கதாரணம்பட்டி** (*Kadaranampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643484. இது கோபிசெட்டிப்பாளையம் ஊராட்சிக்கு உட்பட்டது.
# கதாரணம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.
# கதாரணம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 22 குடும்பங்களும் 83 மக்களும் வசிக்கின்றனர். இதில் 44 ஆண்களும் 39 பெண்களும் அடங்குவர்.
# கல்லாத்துப்பட்டி

**கல்லாத்துப்பட்டி** (*Kallathupatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643547. இது மஞ்சவாடி ஊராட்சிக்கு உட்பட்டது.
# கல்லாத்துப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோ மீட்டர் தொலைவிலும், சென்னையில் இருந்து 288 கிலோ மீட்டர் தொலைவிலும் உள்ளது.
# தேமன் கால்கட்

**தேமன் கால்கட்** (*Damon Galgut*, பிறப்பு: 12 நவம்பர் 1963) தென்னாப்பிரிக்கப் புதின எழுத்தாளரும், நாடகாசிரியரும் ஆவார். இவரது "வாக்குறுதி" (*The Promise*) என்ற புதினத்திற்காக இவருக்கு 2021-ஆம் ஆண்டிற்கான புக்கர் பரிசு கிடைத்தது. முன்னதாக 2003, 2010 ஆம் ஆண்டுகளில் இவரது நூல்கள் மான் புக்கர் பரிசுக்குப் பரிந்துரைக்கப்பட்டன.
# தேமன் கால்கட்

## வாழ்க்கைக் குறிப்பு

தென்னாப்பிரிக்காவில் பிரிட்டோரியாவில் பிறந்தவர் கால்கட். இவரது தந்தை யூதக் குடும்பத்தில் பிறந்தவர். ஆறாவது அகவையில், இவருக்கு நிணநீர்க்குழியப் புற்றுநோய் இருப்பது கண்டுபிடிக்கப்பட்டது.  
கால்கட் பிரிட்டோரியா ஆண்கள் உயர்தரப் பள்ளியில் கல்வி கற்று 1981 இல் வெளியேறினார். பின்னர் கேப் டவுன் பல்கலைக்கழகத்தில் சேர்ந்து நாடகக் கலையில் பட்டம் பெற்றார். பின்னர் 1988-இல் சிறுகதைத் தொகுதி ஒன்றை வெளியிட்டார். இத்தொகுதியில் ஒரு தாய் தன் மகனின் நோயுடன் போராடுவதை விவரிக்கும் ஒரு குறும் புதினம் ஒன்றும் இடம்பெற்றிருந்தது. இவரது *குவாரி* (1995) என்ற புதினம் திரைப்படமாக எடுக்கப்பட்டு 1988 இலும், பின்னர் 2020 இலும் வெளிவந்தது.
# தேமன் கால்கட்

## தனிப்பட்ட வாழ்க்கை

கால்கட் ஓர் அகனன் ஆவார். இது அவரது எழுத்தில் ஆண் சார்ந்த உறவுகளில் அதிக கவனம் செலுத்த வழிவகுத்தது என்றும், ரூவால் டால் எழுதிய சிறுகதை "பன்றி" தனது எழுத்தில் மிகப்பெரிய தாக்கத்தை ஏற்படுத்தியதாகவும் கால்கட் கூறுகிறார்.  
1990-களில் இருந்து கேப் டவுன் நகரில் வசித்து வருகிறார். இவர் தனது *The Good Doctor* (நல்ல மருத்துவர்) என்ற புதினத்தி கோவாவில் உள்ள ஒரு உணவு விடுதியில் இருந்து எழுதினார். இவர் யோகக் கலையில் மிகவும் ஈடுபாடுள்ளவர்.
# தேமன் கால்கட்

## விருதுகளும் சிறப்புகளும்

- 2004: பொதுநலவாய எழுத்தாளர் பரிசு: சிறந்த நூல் (ஆப்பிரிக்கப் பகுதி, *The Good Doctor*)
- 2003: மான் புக்கர் பரிசு பரிந்துரைப்பு (*The Good Doctor*)
- 2005: பன்னாட்டு டப்ளின் இலக்கிய விருதுக்கான பரிந்துரைப்பு (*The Good Doctor*)
- 2009: பொதுநலவாய எழுத்தாளர் பரிசு: சிறந்த நூல் (ஆப்பிரிக்கப் பகுதி, *The Impostor*)
- 2010: மான் புக்கர் பரிசுக்கான பரிந்துரைப்பு (*In a Strange Room*)
- 2021: புக்கர் பரிசு (*The Promise*)
# லியோபோல்டோ கிரெல்லி (பேராயர்)

**லியோபோல்டோ கிரெல்லி** (**Leopoldo Girelli**) (பிறப்பு: 13 மார்ச் 1953) இத்தாலி நாட்டின் கத்தோலிக்க திருச்சபையைச் சேர்ந்த பேராயார் ஆவார். இவர் தற்போது இந்தியா மற்றும் நேபாளம் நாடுகளில் வாத்திகான் நாட்டின் போப்பாண்டவரின் அப்போஸ்தல தூதராக 13 மார்ச் 2021 மற்றும் 13 செப்டம்பர் 2021 முதல் செயல்படுகிறார். முன்னர் இவர் போபாண்டவரின் தூதராக சிங்கப்பூர், இந்தோனேசியா, கிழக்கு திமோர், மலேசியா, புருணை, வியட்நாட், இஸ்ரேல், ஜெருசலம், பாலஸ்தீனம் மற்றும் சைப்பிரஸ் நாடுகளில் பணியாற்றியுள்ளார்.